Viborger Samler, 1840-01-18
Fra flere Sider har man anseet Frankerigs Tiltrædelse til de fattede Beslutninger for ønskelig, og en østlig Magt synes fortrinsviis at hylde den fremsatte Anskuelse, samt at beklage, at Frankerig ikke lige fra Begyndelsen, har deeltaget Skridt for Skridt i Forhandlingerne. Man vil fremdeles vide, at den samme østlige Magt har bragt i Forslag ikke uvigtige Modificationer med Hensyn til Beskaffenheden og Graden af de Tvangsmidler, der muligen maatte gribes imod Vicekongen, ligesom og med Hensyn til Udførelsen af disse Midler. Jøvrigt skal man ikke være tilsinds at tilstede de franske Jdeer Jndpas angaaende Begrændsningen af Vicekongens Besiddelser; kun ønsker man, at det ikke gjøres umuligt for Frankerig, at give sit Samtykke til Beslutningerne i London. Storbritannien og Jrland. Jfølge en befaling fra den chinesiske Gouverneur Lin i Canton har den portugisiske Gouverneur i Macao maattet forjage de engelske Kjøbmænd fra denne Stad. J et Haandmæng havde en britisk Matros dræbt en Chineser; den chinesiske Gouverneur fordrede Drabsmanden udleveret; men den engelske Capitain Elliot afslog Lins Forlangende. Dette Afslag forbittrede Gouverneuren i den Grad at han af den portugisiske Regjering i Macao fordrede Englændernes Uddrivelse af Staden. De britiske Kjøbmænd bleve tvungne til at opslaae deres Comptoirer paa Skibene, og Capitain Elliot søgte i Bugten ved Coalloan at erholde Levnetsmidler for de ved Macao liggende Skibe. De chinesiske Jndvaanere vare villige til at levere Levnetsmidler, men de paa de chinesiske Junker ombord værende Mandariner vægrede sig ved at tillade Jndskibningen af Provianten. Forgjeves erklærede Elliot, at han med Magt vilde tiltvinge sig Jndskibningen, dersom ikke Chineserne inden en halv Time forandrede deres Beslutning. Terminen forløb, og to britiske Fartøier dreve Krigsjunkerne tilbage til Fortet Coalloan, der Skud for Skud besvarede de engelske Skibes Jld. Senere indfandt en engelsk Fregat sig paa Kamppladsen, og den engelske Capitain Douglas søgte i en Baad, bemandet med 24 europæiske Matroser, og 3 andre mindre Baade at entre en af de chinesiske Junker. Entringen mislykkedes, Levnetsmidlerne bleve ikke indskibede, og Chineserne undkom ved Hjælp af Nattens Mørke. Man besluttede nu at angribe Fortet den følgende Morgen, men Elliot tilbagekaldte den allerede givne befaling til Angreb. Man bebreider Elliot for at have anvendt halve Forholdsregler; Chineserne have faaet Mod, og Rygtet gaaer, at de have besluttet at stikke Jld paa den britiske Koffardiflaade, samt at de have samlet 50 til 80 store Junker. Capt. Smith paa den engelske Fregat Bolage har taget Overcommanden over de britiske Skibe. Capt. Elliot har i en Skrivelse opfordret til den største Aarvaagenhed. J den ubetydelige Fegtning mistede Chineserne to Mandariner og 4 Soldater, 7 bleve faarede: Englænderne havde 4 Saarede. – Endvidere have Chineserne overrumplet et britisk Koffardiskib, der laae for Anker for at oppebie Flodtiden. Tre Mandarin-Baade, entrede Skibet, da Mandskabet sov; den af 6 Lascarer, bestaaende Besætning myrdedes, og en Englænder, der befandt sig ombord, lemlæstedes paa en rædsom Maade. En saadan Adfærd af den chinesiske Regjering bør straffes, det ministerielle Blad the Globe opfordrer Regjeringen til en Demonstration for at opretholde Storbritanniens Ære og de britiske Undersaatters Rettigheder, der ere krænkede af et Folk, som, beruset af taabelig Jndbildning om sin foregivne Magt, røber i Alt, hvad der udgjør Nationernes Kraft, den usleste Svaghed. Udrustningerne i Portsmouth for at gjøre de til Ostindien bestemte Skibe seilfærdige, fortsættes med Jver.